พลังศรัทธา เหรียญท้าวเวสสุวรรณ คลี่อาถรรพณ์ถ้ำหลวง-ขุนน้ำนางนอน (คลิป)
แม้ว่าวันนี้ นายณรงค์ศักดิ์ โอสถธนากร จะเป็นอดีตผู้ว่าราชการจังหวัดเชียงรายไปแล้ว แต่เชื่อได้ว่าไม่มีคนไทยคนไหนลืมชื่อท่าน เพราะถือว่านี่คือ สุดยอด ของ ผู้นำ ในการ บัญชาการงานปฏิบัติการช่วยเหลือ 13 ชีวิตทีมหมูป่าที่,ถ้ำหลวง-ขุนน้ำนางนอน,ที่น่าสนใจไม่เคยมีข่าวเล็ดลอดออกมาก่อนหน้าเลยว่า ท่านผู้ว่าฯคนนี้จะมีทีท่าว่าจะเป็นผู้ที่มีความเชื่อความศรัทธาในสิ่งศักดิ์สิทธิ์ เรื่องราวอาถรรพณ์ สิ่งลี้ลับเหนือธรรมชาติ?,ภาพที่เห็นผ่านตาผ่านสื่อสาธารณะ ท่านคือ คนรุ่นใหม่ ที่กำลังใช้ เทคโนโลยี ทุกรูปแบบในการทำงานเพื่อ กู้ภัย หาได้มีมุมที่จะพึ่งพาสิ่งศักดิ์สิทธิ์เหนือธรรมชาติที่พิสูจน์ด้วยสายตาไม่ได้แต่อย่างใด,พลิกปูมประวัติท่านผู้ว่าฯณรงค์ศักดิ์ ก็อีกนั่นแหละ คนโดยทั่วไปก็คงจะไม่ได้มองว่า ท่านจะเชื่อในสิ่งลี้ลับ ด้วยเหตุเพราะท่านจบปริญญาตรีด้านวิศวกรรมโยธา จากเกษตรศาสตร์,พ่วงด้วยนิติศาสตร บัณฑิตและรัฐประศาสนศาสตร์ และปริญญาโทสาขาวิศวกรรมสำรวจและสารสนเทศภูมิศาสตร์ จากมหาวิทยาลัยโอไฮโอ สเตท สหรัฐอเมริกา อีกทั้งยังเคยเป็นผู้ทรงคุณวุฒิด้านวิศวกรรมสำรวจของสำนักงานพัฒนาเทคโนโลยีอวกาศและภูมิสารสนเทศ หรือจิสด้า (GISTDA) เชี่ยวชาญทั้งด้านภูมิศาสตร์ เทคโนโลยีการทำแผนที่ เชี่ยวชาญด้านวิศวกรรมโยธา ซึ่งรวมถึงเรื่องของการระบายน้ำ,เห็นอย่างนี้แล้วแทบจะเป็นไปไม่ได้เลยที่ท่านจะพึ่งสิ่งศักดิ์สิทธิ์มากกว่าเทคโนโลยี,การณ์กลับตาลปัตร ที่ไหนได้เมื่อความจริง อีกด้านเพิ่งปรากฏออกมา ท่านก็เป็นชาวพุทธ,คนหนึ่งที่มีความเชื่อมั่น ศรัทธาในพระพุทธศาสนา เคารพในพระสงฆ์ และยอมรับว่าเรื่องลี้ลับเหนือธรรมชาตินั้นมีอยู่จริง,ด้วยไม่เคยลบหลู่สิ่งศักดิ์สิทธิ์ใดๆทุกครั้งก่อนจะเข้าไปปฏิบัติการ ผู้ว่าฯ ณรงค์ศักดิ์ จะจุดธูป บวงสรวงขอพร ไหว้สักการะ ศาลเจ้าแม่นางนอน รวมทั้งสิ่งศักดิ์สิทธิ์ทั้งหลาย,ยิ่งน่าสนใจเป็นอย่างมาก โดยเฉพาะ เหรียญท้าวเวสสุวรรณ ในคอ ที่คล้องเมื่อเข้าไปในถ้ำหลวงครั้งแรก และครั้งนั้นก็เป็นคืนที่หน่วยซีลได้พบเจอกับเด็กๆครบทั้ง 13 ชีวิต,คำสัมภาษณ์ต่อสื่อมวลชน ยืนยันว่า มีความเชื่อ ในเรื่องสถานที่ ทุกครั้งก่อนไปปฏิบัติหน้าที่การช่วยเหลือ โค้ชและเด็กที่ติดอยู่ในถ้ำ 13 ชีวิต จะต้องไปสักการะศาลเจ้าแม่นางนอน เพื่อให้ภารกิจลุล่วง,สำหรับท้าวเวสสุวรรณที่ห้อยอยู่นั้น ชื่นชอบศรัทธาเป็นการส่วนตัวอยู่แล้ว และระหว่างการปฏิบัติภารกิจช่วยเหลือนั้น ได้มีคนมามอบให้เพื่อเป็นเครื่องราง เพื่อให้การปฏิบัติหน้าที่สำเร็จ โดยเชื่อว่าส่วนหนึ่งภารกิจที่สำเร็จมีท้าวเวสสุวรรณเป็นแรงเกื้อหนุน พร้อมกันนั้นยังได้ล้วงออกมาจากเสื้อโชว์ให้นักข่าวดู และให้สัมภาษณ์กับไทยรัฐทีวีไว้ว่า เพิ่งได้รับมาก่อนวันที่เจอเด็กๆเพียงวันเดียว พร้อมกับยอมรับว่า ท่านเชื่อว่าท้าวเวสสุวรรณมีจริง คอยปกปักรักษาคุ้มครองป่าเขาและดูแลผีสางนางไม้,ธงชัยธนบดี เนื้อทองแดงผิวนอกปีกแมลงทับ เหรียญท้าวเวสสุวรรณ ในคอผู้ว่าฯณรงค์ศักดิ์ มีการจัดสร้างออกมาหลายเนื้อ ทั้งเนื้อทองคำ, เนื้อลงยา, เนื้อชนวน-นวโลหะ, เนื้อทองระฆัง, เนื้อทองแดง ใช้โลหะธาตุศักดิ์สิทธิ์มาใช้หลอมรวมเป็นหนึ่งเดียว,เอก อัคคี นักเขียนเกี่ยวกับพระเครื่องชื่อดัง เปิดมุมมองผ่านเฟซบุ๊กส่วนตัว ake akeakkee กล่าวไว้ว่า ท้าวเวสสุวรรณ เป็นเทพเจ้าแห่งทรัพย์และรักษาทรัพย์ในแผ่นดิน ท่านเป็นหนึ่งในสี่ท้าวจตุโลกบาล ซึ่งประจำอยู่ทิศเหนือ เป็นเจ้าแห่งยักษ์และภูตผีปีศาจ ผู้มั่งคั่งบริบูรณ์ด้วยทรัพย์สมบัติมหาศาล,เนื่องจากท่านเป็นนายแห่งผีและยักษ์ทั้งปวง คนไทยในสมัยก่อนเมื่อมีเด็กแรกเกิด ก็มักจะนำผ้ายันต์ที่มีรูปของท่านติดไว้เหนือเปลเด็ก ด้วยเชื่อว่าอานุภาพ บารมี ความศักดิ์สิทธิ์จะช่วยคุ้มครองให้ปลอดภัยจากอันตรายทั้งปวง,ฉะนั้นการที่ท่านผู้ว่าฯเชียงรายในขณะนั้น ตัดสินใจห้อยเหรียญท้าวเวสสุวรรณ รุ่นธงชัย-ธนบดี เนื้อทองแดงผิวนอกปีกแมลงทับของวัดดาราภิรมย์ จึงเป็นการยืนยันถึงความเชื่อ ความศรัทธา ที่ท่านมีต่อท้าวเวสสุวรรณเพราะเด็กๆติดอยู่ในถ้ำ ที่จะว่าไปก็อาจจะมีทรัพย์ในดินสินมีค่าอยู่ภายในใต้ดิน ใต้ขุนเขาขุนน้ำนางนอนแห่งนี้อีกมหาศาล และด้วยความที่เป็นถ้ำเก่าแก่โบราณหลายร้อยหลายพันปี ย่อมอาจจะมีสิ่งลี้ลับของสรรพชีวิตมากมายล้มตายทับถมการอัญเชิญท้าวเวสสุวรรณ มหาเทพอสูรผู้ดูแลภาคเหนือเข้าไปในถ้ำหลวง-ขุนน้ำนางนอน และทุกอย่างก็สำเร็จลุล่วงจริงๆ แสดงว่า เหรียญท้าวเวสสุวรรณเหรียญนั้นไม่ธรรมดา,ศรัทธานำมาซึ่งปาฏิหาริย์? เชื่อไม่เชื่อโปรดอย่าได้ลบหลู่.,รัก-ยม
เนื่องจากท่านเป็นนายแห่งผีและยักษ์ทั้งปวง คนไทยในสมัยก่อนเมื่อมีเด็กแรกเกิด ก็มักจะนำผ้ายันต์ที่มีรูปของท่านติดไว้เหนือเปลเด็ก ด้วยเชื่อว่าอานุภาพ บารมี ความศักดิ์สิทธิ์จะช่วยคุ้มครอง
เหรียญท้าวเวสสุวรรณ,ถ้ำหลวง,เหนือฟ้าใต้บาดาล,รัก-ยม,ถ้ำหลวง-ขุนน้ำนางนอน